CELEX: 31998R0179
Language: mt
Date: 1998-01-23 00:00:00
Title: Ir-Regolament tal-Kummissjoni (KE) Nru 179/98 tat-23 ta' Jannar 1998 li jemenda r-Regolament tal-Kunsill Nru 3051/95 dwar l-immaniġġjar tas-sigurtà fuq il-vapuri tal-passiġġieri roll-on/roll-off (il-vapuri ro-ro)

Avviż Legali Importanti

|

31998R0179

Official Journal L 019 , 24/01/1998 P. 0035 - 0046

		Ir-Regolament tal-Kumissjoni (KE) Nru 179/98tat-23 ta' Jannar 1998li jemenda r-Regolament tal-Kunsill Nru 3051/95 dwar l-immaniġġjar tas-sigurtà fuq il-vapuri tal-passiġġieri roll-on/roll-off (il-vapuri ro-ro)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabilixxi l-Komunità Ewropea,Wara li kkunsidrat ir-Regolament tal-Kunsill (KE) Nru 3051/95 tat-8 ta' Diċembru 1995 dwar l-immaniġġjar tas-sigurtà tal-vapuri tal-passiġġieri roll-on/roll-off (vapuri ro-ro) [1], u b'mod partikolari l-Artikolu 9 tiegħu,Billi r-Regolament (KE) Nru 3051/95 jipprovdi li l-kumpaniji u l-Istati Membri għandhom jikkonformaw mad-dispożizzjonijiet tal-Kodiċi Internazzjonali dwar l-Immaniġġjar tas-Sigurtà addottat mill-Organizzazzjoni Marittima Internazzjonali (OMI) permezz tar-Riżoluzzjoni ta' l-Assemblea A/741 (18) ta' l-4 ta' Novembru 1993, fir-rigward tal-vapuri ro-ro li joperaw minn u lejn il-portijiet ta' l-Istati Membri tal-Komunità;Billi bil-għan li tiġi żgurata implimentazzjoni uniformi tal-Kodiċi ta' l-Immaniġġjar Internazzjonali tas-Sigurtà (SMI), ġew addottati linji ta' gwida dwar l-implimentazzjoni tal-Kodiċi Internazzjonali dwar l-Immaniġġjar tas-Sigurtà (SMI) fit-23 ta' Novembru 1995 mill-OMI bir-Riżoluzzjoni A.788 (19);Billi huwa meħtieġ li wieħed iqis l-iżviluppi f'livell internazzjonali bl-introduzzjoni ta' regoli dettaljati rigward il-ħruġ ta' dokumenti u ċertifikati internazzjonali u l-forma tad-dokumenti u ċ-ċertifikati ta' l-SMI, kif ukoll ċerti normi dwar l-arranġamenti dwar iċ-ċertifikazzjoni ta' l-SMI;Billi huwa xieraq li wieħed jiżgura li l-validità ta' ċerti dokumenti u ċertifikati diġà maħruġa ma tiġix effettwata;Billi r-Reġolament (KEE) Nru 3051/95 għandu għalhekk jiġi emendat;Billi l-miżuri provduti f'dan ir-Reġolament huma konformi ma' l-opinjoni tal-Kumitat kif provdut fl-Artikolu 12 tad-Direttiva tal-Kunsill 93/75/KEE [2], kif l-aħħar emendata mid-Direttiva tal-Kummissjoni 97/43/KE [3],ADOTTAT DAN IR-REGOLAMENTL-Artikolu 1Ir-Reġolament (KEE) Nru 3051/95 qiegħed hawnhekk jiġi emendat kif ġej:1. L-Artikolu 2(2) qiegħed jiġi mibdul b'dan li ġej:"(d) "organizzazzjoni rikonoxxuta"; tfisser korp organizzat skond id-dispożizzjonijiet tad-Direttiva 94/57/KE, kif emendata mid-Direttiva tal-Kumissjoni 97/58/KE [4].";2. L-Anness huwa emendat kif stabbilit fl-Anness ta' dan ir-Regolament.L-Artikolu 2Dan ir-Regolament għandu jidħol fis-seħħ fl-20 jum ta' wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.Dan għandu jgħodd mill-1 ta' Ġunju 1998.Id-dokumenti tal-konformità u ċ-ċertifikati ta' l-immaniġġjar tas-sigurtà maħruġa minn amministrazzjonijiet u minn organizzazzjonijiet rikonoxxuti qabel l-1 ta' Lulju 1998 għandhom jibqgħu validi sad-data ta' meta dawn jiskadu.Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussel, fit-23 ta' Jannar 1998.Għall-KumissjoniNeil KinnockMembru tal-Kumissjoni[1] ĠU L 320, tat-30.12.1995, p. 14.[2] ĠU L 247, tal-5.10.1993, p. 19.[3] ĠU L 158, tas-17.6.1997, p. 40.[4] ĠU L 274, tas-7.10.1997, p. 8.--------------------------------------------------L-ANNESSL-Anness tar-Regolament (KEE) Nru 3051/95 qiegħed b'dan il-mezz jiġi emedat kif ġej:(a) it-titolu qiegħed jiġi mibdul b'dan li ġej:"Il-Parti AIL-KODIĊI INTERNAZZJONALI TA' L-IMMANIĠĠJAR DWAR IS-SIGURTÀ FL-OPERAT TAL-VAPURI U GĦALL-PREVENZJONI TA' L-INKWINAMENT(IL-KODIĊI INTERNAZZJONALI GĦALL-IMMANIĠĠJAR TAS-SIGURTÀ (ISM))"(b) din il-Parti B għandha tiġi miżjuda:"Parti B [1]DISPOŻIZZJONIJIET GĦALL-AMMINISTRAZZJONIJIET RIGWARD L-IMPLIMENTAZZJONI TAL-KODIĊI INTERNAZZJONALI GĦALL-IMMANIĠĠJAR TAS-SIGURTÀ (ISM)1. IL-ĦRUĠ U L-VALIDITÀ TA' DOKUMENTI TA' KONFORMITÀ U ĊERTIFIKATI TA' L-IMMANIĠĠJAR TAS-SIGURTÀ1.1. Definizzjonijiet(a) "Sistema ta' l-Immaniġġjar tas-sigurtà (SMS)" tfisser sistema strutturata u dokumentata li tagħmel lill-impjegati ta' kumpanija kapaċi jimplimentaw b'mod effettiv il-proċedura tas-sigurtà tal-kumpanija u l-protezzjoni ambjentali.(b) "il-verifika ta' l-immaniġġjar tas-sigurtà" tfisser eżami sistematiku u indipendenti biex wieħed jiddeċiedi jekk l-attivitajiet ta' l-SMS u r-riżultati relatati jikkonformawx ma' l-arranġamenti ppjanati u jekk dawn l-arranġamenti jiġux implimentati b'mod effettiv u idoneju biex jintlaħqu l-għanijiet.(c) "Osservazjonijiet" tfisser dikjarazzjoni ta' fatt magħmul waqt verfiika ta' l-immaniġġjar tas-sigurtà u sostanzjata minn evidenza oġġettiva.(d) "Evidenza oġġettiva" tfisser informazzjoni kwantitattiva u kwalitattiva, dokumenti jew dikajarazzjonijiet ta' fatti rigward is-sigurtà jew rigward l-eżistenza u l-implimentazzjoni ta' l-element ta' l-SMS, li jkun ibbażat fuq l-osservazzjoni, il-kejl jew it-test u li jkun jista' jiġi verfikat.(e) "In-nuqqas ta' konformità" tfisser sitwazzjoni osservata fejn evidenza oġġettiva tindika n-nuqqas ta' osservanza ta' ħtieġa speċifika(f) "Nuqqas ta' osservanza kbira" tfisser devjazzjoni identifikabbli li tikkaġuna theddida serja għas-sigurtà tal-personal jew tal-vapur jew riskju serju għall-ambjent u li tkun teħtieġ azzjoni korrettiva immedjata; barra minn hekk, in-nuqqas ta' l-implimentazzjoni effettiva u sistematika ta' ħtieġa tal-Kodiċi ta' l-SMI jiġi wkoll ikkunsidrat bħala nuqqas ta' osservanza kbira.(g) "Dokument interim ta' konformità" tfisser dokument maħruġl il kumpaniji b'konformità mal-paragrafu 1.2.(h) "Ċertifikat interim ta' l-immaniġġjar tas-sigurtà" tfisser ċertifikat maħruġ lill-vapuri ro-ro b'konformità mal-paragrafu 1.3.1.2. Dokument interim ta' konformità1.2.1. Dokument interim ta' konformità jista' jinħareġ biss minn amministrazzjoni lil kumpanija meta:1. il-kumpanija tkun għadha kemm twaqqfet; jew2. il-kumpanija tassumi għall-ewwel darba r-responsabbilità li topera vapur ro-ro mhux kopert minn dokument ta' konformità li l-kumpanija tkun tippossjedi.1.2.2. Qabel toħroġ dokument interim ta' konformità, l-amministrazzjoni għandha tivverifika li l-kumpanija għandha SMS li jlaħħaq ma' l-għanijiet tal-paragrafu 1.2.3. tal-Kodiċi SMI, u li għandha pjan sabiex timplimenta l-SMS li jlaħħaq mal-ħtiġiet tal-Kodiċi ta' l-SMI waqt il-perjodu tal-validità tad-dokument interim tal-konformità.1.2.3. Id-dokument interim tal-konformità għandu jkollu validità ta' mhux aktar minn 12-il xahar.1.3. Iċ-ċertifikat interim ta' l-immaniġġjar tas-sigurtà1.3.1. Dokument interim ta' l-immaniġġjar tas-sigurtà jista jinħareġ biss minn amministrazzjoni lil kumpanija tar-ro-ro meta:1. il-vapur ro-ro jidħol għall-ewwel darba fis-servizz, wara t-tlestija tal-kostruzzjoni jew l-alterazzjoni li tkun tirriżulta f'bidla fit-tip tiegħu;2. l-operazzjoni tal-vapur ro-ro tiġi trasferita u tidħol responsabbli għaliha l-kumpanija li qabel ma kinitx involuta fl-operazzjoni tal-vapur ro-ro partikolari;3. il-vapur ro-ro jiġi trasferit minn bandiera ta' Stat ieħor;1.3.2. Qabel toħroġ ċertifikat interim tas-sigurtà l-amministrazzjoni għandha tivverifika li:1. il-kumpanija li topera l-vapur ro-ro jkollha dokument validu ta' konformità jew dokument interim ta' konformità għal dak il-vapur ro-ro;2. l-SMS provdut mill-kumpanija għall-vapur ro-ro għandu jkun jinkludi elementi saljenti tal-kodiċi ta' l-SMI u jkun ġie stmat waqt il-verifika għall ħruġ tad-dokument tal-konformità jew muri għall-ħruġ tad-dokument interim tal-konformità;3. il-kaptan u l-uffiċjal anzjan relevanti jkunu familjari mal-SMS u l-arranġamaenti ppjanati għall-implimentazzjoni tiegħu;4. l-istruzzjonijiet li ġew identifikati bħala essenzjali biex jiġu provduti qabel it-tluq ikunu ngħataw;5. pjani għal verifika tal-kumpanija tal-vapur ro-ro fi żmien tliet xhur; u6. l-informazzjoni relevanti dwar l-SMS tingħata fil-lingwa jew lingwi komuni użati mill-personal tal-vapur ro-ro.1.3.3. Iċ-ċertifikat interim għall-immaniġġjar tas-sigurtà għandu jkun validu għal mhux aktar minn sitt xhur. Fil-każ li l-kumpanija jkun inħarġilha dokument interim tal-konformità iżda jkun għad ma nħarġilhiex dokument ta' konformità li jkun validu għall-vapur ro-ro, il-validità tiegħu tista' tiġi estiża għal perjodu ieħor li ma jaqbiżx is-sitt xhur mid-data ta' l-iskadenza oriġinali taċ-ċertifikat.1.4. L-aċċettazzjoni u l-għarfien ta' dokument interim tal-konformità u ċ-ċertifikat interim ta' l-immaniġġjar tas-sigurtà1.4.1. Dokument interim tal-konformità u ċertifikat interim ta' l-immaniġġjar tas-sigurtà li jkunu jikkonformaw mad-dispożizzjonijiet ta' dan ir-Regolament u maħruġa mill-amministrazzjoni ta' Stat Membru ieħor jew minn organizzazzjoni rikonoxxuta li tkun taġixxi għan-nom tagħha għandhom jiġu aċċetati minn kull Stat Membru.1.4.2. Dokument interim tal-konformità u ċertifikat interim ta' l-immaniġġjar tas-sigurtà maħruġa minn jew għan-nom ta' l-amministrazzjoni ta' pajjiżi terzi għandhom jiġu rikonoxxuti mill-Istat Membru jekk dan ikun sodisfatt li dawn juru konformità mad-dispożizzjonijiet ta' dan ir-Regolament.1.5. L-irtirar ta' dokument tal-konformità u ċerifikat ta' l-immaniġġjar tas-sigurtà1.5.1. L-amministrazzjoni li toħroġhom għandha tirtira d-dokument tal-konformità jekk ikun hemm evidenza ta' nuqqas kbir ta' konformità mal-Kodiċi ISM. Iċ-ċertifikati ta' l-immaniġġjar tas-sigurtà assoċjati mad-dokument tal-konformità għandhom ikuni invalidati wkoll u rtirati.1.5.2. L-amministrazzjoni li toħorġu għandha tirtira ċ-ċertifikat ta' l-immaniġġjar tas-sigurtà jekk ikun hemm evidenza ta' nuqqas kbir ta' konformità mal-Kodiċi ISM.2. IL-PROĊESS TAĊ-ĊERTIFIKAZZJONI2.1. Il-proċess taċ-ċertifikazzjoni għall-ħruġ ta' dokument tal-konformità lil kumpanija u ċ-ċertikat ta' l-immaniġġjar tas-sigurtà lil vapur ro-ro għandhom isiru waqt li tittieħed konsiderazzjoni tad-dispożizzjonijiet spjegati hawn isfel.2.2. Il-proċess taċ-ċertifikazzjoni normalment għandu jinvolvi l-passi li ġejjin:1. il-verifika inizjali;2. il-verifika perjodika jew intermedja; u3. il-verifika tat-tiġdid.Dawn il-verifiki jsiru fuq it-talba tal-kumpanija lill-amministrazzjoni jew lill-organizzazzjoni reġistrata meta din tkun taġixxi għan-nom ta' l-amministrazzjoni.2.3. L-istħarriġ għandu jinkludi verfika ta' l-immaniġġjar tas-sigurtà.2.4. Awditur prim, jew jekk ikun il-każ, tim ta' awdituri, għandhom jiġu nominati biex iwettqu l-verifika.2.5. L-awditur prim nominat għandu jikkopera mal-kumpanija u jahdem pjan ta' verifika.2.6. Għandu jsir rapport tal-verifika taħt it-tmexxija ta' l-awditur prim, li jkun responsabbli għall-eżattezza u l-kompletezza tiegħu.2.7. Ir-rapport tal-verifika għandu jinkludi l-pjan tal-verifika, min huma l-membri tat-tim tal-verifika, id-dati u liema hija l-kumpanija, id-dokumenti dwar xi osservazzjonijiet u nuqqas ta' konformità u l-osservazzjonijiet dwar l-effettività ta' l-immaniġġjar tas-sistema tas-sigurtà biex tilħaq l-għanijiet speċifikati.3. L-ISTANDARD TA' L-IMMANIĠĠJAR3.1. L-awdituri jew it-tim ta' l-awdituri li jkun jispezzjona l-verifika tal-konformità mal-kodiċi ta' l-SMI għandu jkollu kompetenza biex:1. jiżgura l-osservanza tar-regoli u r-regolamenti inkluża ċ-ċertifikazzjoni tal-baħħara, rigward il-vapuri ro-ro imħaddma mill-kumpanija;2. iwettaq attivitajiet ta' approvazzjoni, perizja u ċertifikazzjoni marbuta maċ-ċertifikati marittimi;3. it-termini tar-referenza li għandhom jitqiesu taħt is-sistema ta' l-immaniġġjar tas-sigurtà kif mitlub mill-Kodiċi ISM., u4. l-esperjenza prattika dwar l-operat tal-vapuri.3.2. Biex issir verifika tal-konformità mad-dispożizzjonijiet tal-Kodiċi ta' l-SMI irid jiġi żgurat li tkun teżisti indipendenza bejn il-personal li jkun qed jagħti s-servizzi ta' konsulenza u dawk involuti fil-proċedura taċ-ċertifikazzjoni.4. L-ISTANDARDS TAL-KOMPETENZA4.1. Il-kompetenza bażika biex wieħed jagħmel verifika4.1.1. Il-personal li jipparteċipa fil-verifika dwar l-osservanza mar-rekwiżiti tal-Kodiċi ta' l-SMI għandu jissodisfa l-kriterji minimi għal spetturi stabbiliti fl-Anness VII il-paragrafu 2 tad-Diretttiva tal-Kunsill 95/21/KE [2],4.1.2. Huma jridu jkunu qagħdu għal taħriġ biex tiġi żgurata l-kompetenza u l-ħila adegwata li jkollhom biex jagħmlu verifika tal-konformità mar-rekwiżiti tal-Kodiċi ISM, b'mod parikolari fir-rigward ta':1. kemm wieħed ikun jaf u jifhem il-Kodiċi ta' l-ISM;2. ir-regoli u r-regolamenti mandatarji;3. it-termini tar-referenza li jeħtieġ il-Kodiċi ta' l-ISM li l-kumppanniji għandhom iqisu;4. it-tekniċi valutattivi ta' l-eżaminar, l-interrogazzjoni, l-ivvalutar u r-rapportaġġ;5. l-aspetti tekniċi u operattivi ta' l-immaniġġjar tas-sigurtà;6. l-għarfien bażiku tan-navigazzjoni u ta' l-operazzjonijiet ta' abbord; u7. il-parteċipazzjoni għallinqas f'verifika waħda ta' sistema ta' l-immaniġġjar li għandha x'taqsam ma' l-attivitajiet marittimi.4.2. Il-kompetenza għall-verifika inizjali u l-verifika tat-tiġdid4.2.1. Biex wieħed jivvaluta kompletament jekk il-kumpanija jew il-vapur ro-ro ikunux jikkonformaw mar-rekwiżiti tal-Kodiċi ta' l-ISM., b'żjieda mal-kompetenza bażika fuq imsemmija, il-personal li jkun sejjer jagħmel il-verifiki inizjali jew il-verifiki tat-tiġdid ta' dokument ta' konformità u ċertifikat ta' l-immaniġġjar tas-sigurtà, għandu jkollu l-kompetenza biex:1. jiddeċiedi jekk l-elementi ta' l-SMS jikkonformawx jew le mar-rekwiżiti tal-kodiċi ta' l-ISM;2. jiddeċiedi l-effettivita ta' l-SMS tal-kumpanija, jew dik tal-vapur ro-ro, biex tiġi żgurata l-konformità mar-regoli u r-regolamenti skond kif jixhdu d-dokumenti tal-perizja statutorja u tal-klassifika;3. jivvaluta l-effettività ta' l-SMS biex tiġi żgurata l-konformità mar-regoli u r-regolamenti li ma jkunux koperti minn perizji staturorji u ta' klassifika u biex issir possibbli l-verifika tal-konformità mar-regoli u r-regolamenti; u4. jivvaluta jekk il-prattiċi żguri rakkommandati mill-OMI, l-amministrazzjonijiet, is-soċjetajiet tal-klassifika u l-organizzazzjonijiet ta' l-industrija marittima ikunux ġew ikkunsidrati.4.2.2. Din il-kompetenza tista' tiġi mwettqa minn timijiet li flimkien ikollhom il-kompetenza totali meħtieġa.5. IL-FOROM TAD-DOKUMENTI TAL-KONFORMITÀ U Ċ-ĊERTIFIKATI TA' L-IMMANIĠĠJAR TAS-SIGURTÀId-dokument tal-konformità, iċ-ċertifikat ta' l-imaniġġjar tas-sigurtà, id-dokument interim tal-konformità u ċ-ċertifikat interim ta' l-immaniġġjar tas-sigurtà għandhom isiru fil-forma mfassla hawn taħt.Fil-każ li dawn il-forom jintużaw għall-kumpaniji u l-vapuri ro-ro li joperaw fi Stat Membru wieħed biss, ir-referenzi għall-Konvenzjoni SOLAS jistgħu jitħassru.DOKUMENT TAL-KONFORMITÀ+++++ TIFF +++++IL-KONTROFFIRMAR TAL-VERIFIKA ANNWALI+++++ TIFF +++++IĊ-ĊERTIFIKAT TA' L-IMMANIĠĠJAR TAS-SIGURTÀ+++++ TIFF +++++IL-KONTROFIRMAR TAL-VERIFIKA PERJODIKA U L-VERIFIKA ADDIZZJONALI+++++ TIFF +++++ID-DOKUMENT INTERIM TAL-KONFORMITÀ+++++ TIFF +++++ĊERTIFIKAT INTERIM TA' L-IMMANIĠĠJAR TAS-SIGURTÀ"+++++ TIFF ++++++++++ TIFF +++++[1] Id-dispożizzjonijiet stabbiliti fil-Parti B għandhom jiġu kkunsidrati bħala parti integrali tal-partijiet korrispondenti tal-Kodiċi ta' l-ISM spjegati fil-Parti A.[2] ĠU L 157, tas-7.7.1995, p. 1.--------------------------------------------------